cyanic-selkie/wikianc huggingface dataset:
Franšizė (kūryba)
Franšizės ypatumai
Ilgainiui didelės atitinkamos kūrybos gerbėjų grupės sukuria franšizės fandomą – gerbėjų bendruomenę, kuri žiūri ar skaito šią kūrybą bei dalinasi savo įspūdžiais su kitais bendraminčiais. Dalinai dėl augančios socialinių tinklų reikšmės franšizių fandomai pastaraisiais metais tampa vis populiaresni: daugelis gerbėjų nori bendrauti vieni su kitais, diskutuoti ar netgi dalintis savo mėgstamos laidos ar knygos pagrindu paremta kūryba tokiose svetainėse, kaip „Tumblr“, „Reddit“ arba „Fandom“. Sėkmingos franšizės stengiasi plėsti savo tikslinės auditorijos ratą, skatinti vartotojų susidomėjimą, raginti gerbėjus svarstyti pačios franšizės tolimesnes perspektyvas.
Franšizės įprastai plėtojamos remiantis kitame sukurtame meno kūrinyje esančio personažo ar fiktyvaus pasaulio sėkme. Jos kuriamos vadovaujantis licencijuotomis sutartimis, kuriose pasižadama gerbti kito kūrėjo intelektinę nuosavybę. Pasak Bario Langfordo (Barry Langford), „Studijoms filmas, kuris tinkamas multimedijos franšizei kurti, yra pramoginis filmas. Be galo brangi kryžminės medijos konglomeratų kūryba, pagrįsta sinergetiniu atpildu, lemia šios produkcijos akivaizdžią būtinybę.“
Raudonbalė
Raudonbalė – viensėdis Vilniaus rajono savivaldybėje, 17 km nuo Avižienių, 2,5 km į pietus nuo Pikeliškių, Raudonosios balos pelkės rytiniame pakraštyje.
Klauseikių apylinkė
Klauseikių apylinkė – Lietuvos TSR administracinis-teritorinis vienetas šiaurės vakarų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Ylakių valsčiuje, 1950 m. priskirta naujam Skuodo rajonui. Panaikinta 1954 m. gegužės 25 d. prijungiant prie Aleksandrijos apylinkės.
Irbitas
Irbitas  – miestas Rusijoje, Sverdlovsko srityje, apie 180 km į šiaurės rytus nuo Jekaterinburgo, prie Nicos (Turos intakas) ir Irbito santakos. Per Irbitą eina Jekaterinburgo–Tavdos geležinkelis, plentai į Kamyšlovą, Talicą, Turinską. Motociklų, agregatų, plytų gamyba, medžio apdirbimas, stiklo, chemijos (farmacijos), siuvimo, maisto, baldų pramonė. Veikia kraštotyros, motociklų, meno, liaudies buities muziejai, dramos teatras, hipodromas (nuo 1903 m.). Yra XVIII–XIX a. cerkvių.
Istorija
1631 m. įkurta Irbito sloboda. 1643–1929 m. beveik kasmet vyko mugės, kurios pagal piniginę apyvartą užėmė II vietą Rusijoje po Žemutinio Naugardo mugių. Dėl šių mugių gyvenvietė išaugo, o 1775 m. Jekaterina II jam suteikė miesto statusą. 1790 ir 1879 m. miestas nuniokotas gaisrų. Ypač klestėjo XIX a., bet nutiesus Transsibiro geležinkelį, Irbitas neteko savo prekybinės reikšmės.
TSRS laikais suklestėjo kaip motociklų (IMZ-Ural) gamybos centras.
Alice Pagani
Alisa Pagani (g. 1998 m. vasario 19 d. Askoli Pičene) – italų aktorė ir modelis, geriausiai žinoma vaidmenimis Netflix seriale „Baby“ ir Paolo Sorrentino filme „Silvio“.
2021 m. ji išleido romaną „Ophelia“.
Alisa turi disleksijos sutrikimą.
Rudaminos kraštovaizdžio istorinis draustinis
Rudaminos kraštovaizdžio istorinis draustinis – saugoma teritorija pietų Lietuvoje, Lazdijų rajone, į šiaurės vakarus nuo Lazdijų, prie Rudaminos miestelio. Įsteigtas 1960 m. Draustinyje saugomas Rudaminos piliakalnis, išraiškingas Sūduvos aukštumų kalvynas, Rudaminos senosios žydų kapinės, Elveriškės piliakalnis su gyvenviete, taip pat pats Rudaminos miestelis su dvaro sodyba, bažnyčia.
Akotangas
Akotangas  – užgesęs ugnikalnis Anduose, Bolivijos-Čilės pasienyje, aukščiausias Kimsačatos ugnikalnių grupėje. Aukštis 6052 m. Čilės pusėje papėdėje telkšo Čungaros ežeras. Ugnikalnis holoceno laikotarpio, 1985 m. stebėtos fumarolės (galėjo būti ir iš kaimyninio Gvaljatirio ugnikalnio. Čilėje įeina į Laukos nacionalinį parką, Bolivijoje – į Sachamos nacionalinį parką.
Kaukolikų apylinkė
Kaukolikų apylinkė – Lietuvos TSR administracinis-teritorinis vienetas šiaurės vakarų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Skuodo valsčiuje, 1950 m. priskirta naujam Skuodo rajonui. Panaikinta 1954 m. gegužės 25 d. prijungiant prie Apuolės apylinkės.
Rumšiškių kapinės
Rumšiškių miestelio kapinės – veikiančios kapinės Kaišiadorių rajone, Rumšiškėse. Įsikūrusios miestelio pietvakariuose, šalia Kauno marių, 200 m į šiaurę nuo Rumšiškių bažnyčios. Užima 3,2 ha plotą. Šalia pagrindinių vartų (nuo bažnyčios pusės) pastatytas informacinis stendas su kapinių planu ir pažymėtais lankytinais objektais – koplyčia, žymių žmonių kapavietėmis.
Vaikščiojant po kapines, pastebima, jog jose senieji kapai išsidėstę ne vienoje eilėje ar sankaupoje arčiau centro, prie koplyčios, o pasklidę tarp naujų kapų. Tai primena, jog kapinės buvo iškeltos. Palaikai čia buvo perlaidoti iš Kauno marių dugne, atidarant Kauno hidroelektrinę, likusių kapinių.
Rumšiškių kapinėse yra į Kultūros vertybių registrą įrašytų objektų:
Istorija
Pasakojama, kad miestelio kapinės savo amžių skaičiavo ar ne šešiais šimtais metų. Dalį palaikų išsikasė ir perkėlė į naujas kapines savieji. Sovietmečiu vyravo kitas gyvenimo būdas ir tarpusavio santykiai, todėl didžioji dauguma rumšiškiečių palaikų liko Kauno mariose.
Iškeliant bažnyčią, po jos didžiuoju altoriumi rasta kripta su keliais karstais, apie kurių buvimą nebuvo žinoma. Iš išlikusių drabužių nustatyta, kad ten būta dviejų kunigų ir vyskupo palaikai. Visa tai Kauno vyskupijos nurodymu buvo aprašyta, palaikai perlaidoti naujosiose kapinėse. Buldozeriui lyginant senojo šventoriaus kalvelę, buvo išrausti vokiečių kareivių palaikai, palaidoti 1917 m. pabaigoje – 1918 m. pradžioje. Jie perkelti į naujųjų miestelio kapinių patvorį ir užmiršti.
1958 m., prieš užliejant Kauno marias ir perkeliant Rumšiškių miestelį, iš įvairių vietovių į kapines naujoje vietoje perkelti ir sovietinių karių palaikai. Centrinėje kapinių dalyje, 8x7 m dydžio plote, buvo palaidota 19 karininkų ir 275 kareiviai, be to, buvo pastatytas 7,75 m aukščio paminklas – ant postamento stovintis sovietinis „Karys-nugalėtojas“ (paminklo autorius – skulptorius Bernardas Bučas). Atgimimo laikais paminklas buvo susprogdintas, o sovietinių karių palaikai perkelti į rajono centrą Kaišiadoris. Į atsilaisvinusią vietą iš rytinio kapinių pakraščio buvo dar kartą perkelta Šv. Onos koplyčia.
Tvidas
Tvidas  – upė Jungtinėje Karalystėje; Škotijoje ir Anglijoje. Prasideda prie Tvismjuro kaimo Pietų Škotijos aukštumose. Teka į rytus senoviniu ledyniniu slėniu. Žemupyje pasuka į šiaurės rytus ir paskutinius 27 km sudaro Anglijos-Škotijos sieną. Įteka į Šiaurės jūrą ties Beriku prie Tvido.
Didesni intakai: Etrikvoteris, Leitenvoteris, Tivjutas, Tilas (dešinieji), Vaiterdervoteris (kairysis). Upėje gausu lašišų. Prie Tvido įsikūrę miestai: Galašilsas, Melrouzas, Kelsas, Koldstrimas (Škotija), Berikas prie Tvido (Anglija).
thumb|left|220px|Tvido baseinas
CD Técnico Universitario
Club Deportivo Técnico Universitario, o trumpiau vadinamas CD Técnico Universitario – profesionalus Ekvadoro futbolo klubas, rungtyniaujantis aukščiausioje lygoje. Įsikūręs Ambatas. Namų rungtynes žaidžia stadione, talpinančiame daugiau nei tūkst. žiūrovų.
Istorija
Klubas įkurtas 1971 m. kovo 26 d., rungtyniavo A serijoje.
Buriavimas 1924 m. vasaros olimpinėse žaidynėse
Buriavimas 1924 m. vasaros olimpinėse žaidynėse vyko penktą kartą olimpinių žaidynių istorijoje. Norvegijos rinktinė pelnė daugiausiai medalių.
Spėjus
Spėjus  – upė Jungtinėje Karalystėje, šiaurės rytų Škotijoje. Antra pagal ilgį po Tėjaus. Prasideda Škotijos aukštumose, Monadlijo kalnagūbryje. Teka į šiaurės rytus, aukštupyje kerta Inišo pelkynus ir juose telkšantį Inišo ežerą. Įteka į Šiaurės jūros Morajaus užutėkį 5 km į vakarus nuo Bakio.
Didžiausi intakai – Eivonas (dešinysis) ir Dulnanas (kairysis). Tėkmė greita, dažnai sukelia smarkius potvynius. Upėje gausu lašišų ir upėtakių, pakrantėse įsikūrusios viskio distiliavimo įmonės.
Šarkės apylinkė
Šarkės apylinkė – Lietuvos TSR administracinis-teritorinis vienetas šiaurės vakarų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Skuodo valsčiuje, 1950 m. priskirta naujam Skuodo rajonui. Panaikinta 1954 m. gegužės 25 d. prijungiant prie Apuolės apylinkės.
Raudonė (Švenčionys)
Raudonė – viensėdis Švenčionių rajono savivaldybėje, 1 km nuo Šventos.
Raudonikiai
Raudonikiais vadinama:
AIA Group
„American International Assurance“ (AIA) – draudimo bendrovė, kuri turi per 20 mln. klientų ir 15 regiono šalių valdo daugiau kaip $90 mlrd. USD vertės turtą. Ji teikia gyvybės draudimo, pensijų planavimo, nelaimingų atsitikimų bei sveikatos draudimo paslaugas ir siūlo turto valdymo sprendimus asmenims bei įmonėms.
„American International Group“ (AIG) bendrovė savo Honkonge registruotai AIA planavo skelbti pirminį viešąjį akcijų pasiūlymą, taip siekiant grąžinti bent dalį iš 182 mlrd. USD JAV vyriausybės skirtos pagalbos. Vėliau AIG ketino perleisti didžiausiai Jungtinės Karalystės draudikei „Prudential“ savo gyvybės draudimo bendrovę Azijoje už 35 mlrd. USD. Tačiau galiausiai AIA atsiskyrė nuo AIG ir prisitraukė $20,5 mlrd USD išleisdama savo akcijas Honkongo vertybinių popierių biržoje.
Afrikinės naminės gyvatės
Afrikinės naminės gyvatės (Lamprophis) – žaltinių (Colubridae) šeimos roplių gentis.
Paplitusios Afrikoje ir Arabijos pusiasalyje.
2010 m. buvo išskiriamos 7 genties rūšys:
Tibeto skveras
thumb|Skveras Tibeto skveras – Lietuvos skveras, esantis Vilniuje, Užupyje, netoli Vilniaus Senamiesčio.
Istorija
2008 m. gruodžio 19 d. Tibeto rėmimo grupės nariai Vilniaus miesto savivaldybei pateikė projektą, kuriame siūloma apleistą skverelį, esantį Užupio Malūnų gatvėje, pavadinti Tibeto vardu. 2001 m. Užupyje lankėsi Dalai Lama XIV, jam buvo suteiktas Užupio garbės piliečio vardas. 2010 m. birželio mėn., minint Lietuvos okupacijos ir genocido dieną, buvo atidarytas Tibeto skveras. 2013 m. jame buvo įrengti takai, pastatyta Rimanto Sakalausko mozaikinė kompozicija „Mandala“, tapusi pagrindiniu Tibeto skvero akcentu. Skulptūrą 2013 m. rugsėjo 12 d. atidengė Tibeto Dalai Lama XIV. Pastačius skulptūrą, buvo patiesta žolė. Darbai vyko pagal Vilniaus miesto tvarkymo planą.
Šerkšnių apylinkė
Šerkšnių apylinkė – Lietuvos TSR administracinis-teritorinis vienetas šiaurės vakarų Lietuvoje.
Isabella Savona
Izabelė Savona (g. 1952 m. vasario 23 d.) – italų aktorė, daugiausia vaidinusi vesternuose, B kategorijos bei muzikiniuose filmuose. Taip pat daug pozavo šalyje populiariems foto komiksams (komiksui „Lucky Martin“ ji pozavo 1970–82 m.). .
Antilopės kanjonas
thumb|180px|right|Antilopės kanjono plyšys
Antilopės kanjonas  – kanjonas Jungtinėse Valstijose, Arizonoje, navachų žemėse, netoli Peidžo miesto.
Mirdza Ķempe
Mirdza Kempė (1907 m. vasario 9 d. Liepojoje, Rusijos imperija – 1974 m. balandžio 12 d. Rygoje) – Latvijos poetė, vertėja, mokytoja.
Antilopės kanjonas
Antilopės kanjonas yra žinomas kaip plyšinis kanjonas, kuris prasideda kaip siauras įtrūkimas smiltainio plokštikalnyje. Jeigu toks įtrūkimas yra atšlaitėje, gana greit galinga tekančio vandens jėga išgraužia jį iki didelio griovio. Kanjono gylis siekia 37 m.
Mirdza Ķempe
Biografija
Pirmasis eilėraštis „Ne jums!“ 1923 m. paskelbtas laikraštyje „Kurzemes vārds“. Tais pačiais metais ji išvertė Puškino „Mocartą ir Salierį“ į latvių kalbą.
1927 m. įstojo į Latvijos universitetą Rygoje, bet dėl pinigų stygiaus turėjo palikti universitetą. 1928 m. Ķempė pradėjo dirbti „Rīgas radiofons“ pranešėja.
1931 m. susituokė su rašytoju Eriku Adamsonu.
Ji vertė kūrinius iš rusų, anglų, vokiečių, ispanų ir prancūzų kalbų.
Antrojo pasaulinio karo metu ji buvo evakuota į Maskvą, Astrachanę ir Ivanovą. Ji rašė pjeses, lyrines miniatiūras ir eilėraščius.
Palaidota Liepos kapinėse, Rygoje.
Įvertinimas
Ji buvo apdovanota Latvijos TSR valstybine premija (1958 m.), TSRS valstybine premija (1967 m.) ir Raudonosios darbo juostos ordinu.
1971 m. suteiktas Višva-Bharati universiteto garbės daktaro diplomas už darbus urdų kalba. 1989 m. vasario 9 d. Liepojoje (architektas Ligita Ulmanė), bei Rygoje, pastatyti paminklai Mirdzai Ķempei. Jos vardu pavadinta gatvė Liepojos Ezerkrasto rajone.
Poezija
Mirdza Kempė išleido 15 poezijos rinkinių: „Rīta vejš“ (1946), „Gaisma akmenī“, „Ērkšķuroze“ (1972), „Mīlestības krāšņais“, „Dzintara spogulis“ (1968), „Mirkļu mužiba“ ir kitus.
MFK Banga B
MFK Banga B – buvusi Lietuvos futbolo komanda iš Gargždų.
Kelis sezonus žaidžiantis Lietuvos moterų futbolo Pirmojoje lygoje. Gargždų MFK „Bangos“ dublerių ekipa.
Istorija
Gargždų „Bangos“ klubas nuo 2012 metų turi ir moterų komandą, kuri dalyvauja ir Moterų futbolo varžybose.
2017 m. Gargždų „Bangos“ dublerės dalyvavo LMFA I lygos pirmenybėse. Komandos treneriu tapo Arūnas Šimkevičius. Žaidė Vakarų regiono atrankos grupėje.
2018 m. žaidė LMFA I lygos pirmenybėse. Tarp Pirmos lygos komandų antrame etape kovojo tik dėl 9–12.
Klubo pavadinimas, logotipas ir spalvos
Banga – lietuviškas žodis, kurio reikšmė „erdvėje ir laike sklindantis trikdys, pernešantis energiją“.
Apranga
Klubas žaidžia oranžinės spalvos aprangomis. Pastaruoju metu komandos spalvinė gama buvo oranžiniai marškinėliai, šortai bei kojinės.
Sudėtis (2017)
''2017 m. gegužės 6 d.''
Donatas Nakrošius
Donatas Nakrošius (g. 1991 m. vasario 17 d.) – Lietuvos futbolininkas, gynėjas. Atstovavo Lietuvos jaunimo rinktinėms. Eilę metų žaidžia Lenkijoje.
Žaidėjo karjera
Lietuvoje profesionalo karjerą pradėjo Kaune. 2009–2010 m. žaidė Kauno Jėgeriuose, o nuo 2010 m. FBK Kaunas.
Nuo 2012 m. atstovavo Žešuvo „Stal“ klubui Lenkijoje. Tuo metu klubas žaidė Antroje lygoje (trečia pakopa).
Trumpam grįžo į Lietuvą ir 2013 m. žaidė Klaipėdos „Atlante“. 2013 m. rugpjūčio 9 d. rungtynėse prieš Tauragės „Taurą“ pasižymėjo pelnydamas įvartį. 83 minutę rezultatas tapo 5-0 ir nebepakito. Daugiau laiko žaisdavo „Atlanto“ dublerių ekipoje, kuri rungtyniavo dublerių lygoje.
2014 m. išvyko į Opolės „Odra“. Pirmoje sezono pusėje žaidė trečioje lygoje (ketvirta pakopa).
Grįžo į Lietuvą 2014 m. vasarą ir antroje sezono pusėje žaidė FK Klaipėdos Granitas. 2014/15 m. LFF taurės turnyre susitiko su „Atlanto“ klubu ir pralaimėjo 0:3. Šiose rungtynėse Donatas Nakrošius įsimušė įvartį į savo vartus. Pastarasis klubas ir jo vadovai vėlėsi į sutartų rungtynių pardavinėjimus, tad netrukus Donatas Nakrošius paliko klubą ir išvyko į Lenkiją.
2015 m. kovo mėn. pranešta, kad atstovaus Varšuvos „Polonia“ klubui.
2017 m. liepos 11 d. paskelbta, kad žaidėjas perėjo į MKS Kluczbork.
2018 m. birželio 26 d. pranešta, kad tapo Grudziondzo „Olimpia“ žaidėju.
2019 m. vasario mėn. perėjo į Lenčnos „Górnik“.
Nuo 2020 m. sausio mėn. atstovavo Krokuvos „Garbarnia“ klubui. 2021 m. birželio 29 d. pranešta, kad su žaidėju sudaryta nauja sutartis, kuri galios dvejus metus.
Asmeninis gyvenimas
Jo tėvas žaidė rankinį, o vaikystėje ir jaunystėje Donatas Nakrošius labiau domėjosi krepšiniu. Vėliau pradėjo lankyti futbolo treniruotes.
2012 m. išvyko tęsti karjeros į Lenkiją, į Žešuvo „Stal“ futbolo klubą. Žešuvo mieste, kurio klubui tuo metu atstovavo, susipažino su savo būsima žmona Kasia. Turi sūnų.
Apie Latvijos ir Lietuvos futbolo klubus yra pasakęs, kad didžiausia jš problema tame, kad arba jie neturi pinigų ir rėmėjų, arba turėdami nemoka jais tvarkytis.
Rinktinės
Savo laiku buvo kviečiamas į U-17, U-19 ir U-21 rinktines.
Zlatica
Zlatica – miestas pietvakarių Bulgarijoje, įsikūręs Zlaticos-Pirdopo slėnyje, tarp Stara Planina ir Sredna Gora kalnų grandinių. Įsikūręs 680 metrų virš jūros lygio. Miestas kūrėsi į pietus nuo Zlatica-Teteveno kalno. Zlatica yra 75 km į rytus nuo Sofijos, 27 km į pietus nuo Etropolės, 32 km į šiaurę nuo Panagiurištės, 2 km į vakarus nuo Pirdopo. 2007 m. gyventojų skaičius siekė 5 286.
Netoli miesto eina plentas Sofija–Karlovas–Burgasas, taip pat pagrindinė geležinkelio linija Sofija–Karlovas–Burgasas. Be to, netoliese stovi Spasovo Kladenče bažnyčios kompleksas. 9 km į pietus nuo Zlaticos yra senasis Kemeras – tiltas per Topolnito upę, kuris žinomas nuo Romos imperijos laikų.
Istorija
1443 m. gruodžio 12 d. prie Zlaticos įvyko mūšis tarp Osmanų ir jų priešininkų serbų bei vengrų jungtinės kariuomenės.
Nuo 1978 m. balandžio 1 d. iki 1991 m. rugpjūčio 31 d. Zlatica ir Pirdopas sudarė vieną miestą, tuo metu vadintą Srednogorije.
Bacevičai
Bacèvičai  – agromiestelis rytų Baltarusijoje, 13 km į pietvakarius nuo Kličavo. Apylinkės centras.
Istorija
XIX a. buvo kaimas ir dvaras, Babruisko apskrities Bacevičų valsčiaus centras.
Arinsalis
Arinsalis  – gyvenvietė vakarų Andoroje, La Masanos parapijoje, Pirėnų kalnų slėnyje, prie Arinsalio upelio, Koma Pedrosos kalno papėdėje. Yra romaninio stiliaus Šv. Andriaus bažnyčia ir varpinė. Kalnų kurortas. Vykdomi žygiai į kalnus, žiemą – slidinėjimas. Yra keltuvas į Koma Pedrosą.
Budrių apylinkė (Skuodas)
Budrių apylinkė – Lietuvos TSR administracinis-teritorinis vienetas šiaurės vakarų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Mosėdžio valsčiuje, 1950 m. priskirta naujam Skuodo rajonui. Panaikinta 1954 m. gegužės 25 d. prijungiant prie Daukšių apylinkės ir Mosėdžio apylinkės.
Robert F. Kennedy
Robertas Fransis Kenedis ( 1925 m. lapkričio 20 d. Bruklino vietovėje, Masačusetso valstijoje – 1968 m. birželio 6 d., Los Andžele) – Jungtinių Valstijų generalinis prokuroras, teisininkas, JAV senatorius.
Biografija
Robertas Kenedis gimė gausioje JAV airių katalikų verslininko ir politiko J. P. Kenedžio šeimoje. Buvo septintas vaikas iš devynių ir vienas iš keturių sūnų. Jo vyresnysis brolis Džonas Kenedis 1960 m. buvo išrinktas 35-uoju JAV prezidentu. R. Kenedis iki šeštos klasės mokėsi privačioje Riverdeilo berniukų mokykloje, vėliau pakeitė dar kelias mokyklas. Vėliau mokėsi Harvardo universitete, kurį 1948 m. baigė politikos mokslų bakalauru. 1951 m. baigė Virdžinijos universiteto Teisės mokyklą.
1952 m. vadovavo Dž. Kenedžio rinkimų į JAV Senatą kampanijai. Nuo 1953 m. iki 1960 m. JAV Senato komisijų teisės patarėjas. 1960 m. vadovavo Dž. Kenedžio rinkimų į JAV prezidentus kampanijai. Brolis, tapęs JAV prezidentu, Robertą paskyrė JAV generaliniu prokuroru. R. Kenedis rėmė afroamerikiečių pilietinių teisių judėjimą. 1962 m. aktyviai dalyvavo sprendžiant Karibų krizę. 1964 m. rugsėjį atsistatydino iš pareigų. Nuo 1964 m. lapkričio buvo išrinktas JAV senatoriumi. 1968 m. dalyvavo JAV prezidento rinkimų kampanijoje, kurios metu, birželio 5 d., po pasakytos priešrinkiminės kalbos, Los Andželo viešbutyje buvo mirtinai sužeistas palestiniečių teroristo S. Sirhano. Kitą dieną R. Kenedis mirė.
Prano Vaičaičio sodyba-muziejus
Prano Vaičaičio sodyba-muziejus – poeto, vertėjo Prano Vaičaičio (1876–1901) tėviškės sodyba su memorialine ekspozicija, esanti Šakių rajono savivaldybėje, Sintautų miestelyje, Ežero g. 1. Sodyba įsikūrusi priešingoje Pentos II upelio pusėje nuo Sintautų kapinių. Pagrindinėje P. Vaičaičio gatvėje pastatyta lankytino objekto rodyklė (0,2 km). miniatiūra|200px|left|Atminimo lenta miniatiūra|200px|left|Medžio paminklas ir klėtelė miniatiūra|200px|left|Atminimo akmuo šalia gyvenamojo namo
Blackmore's Night
Blackmore's Night 1997 m. įkūrė buvęs Deep Purple gitaristas Ritchie Blackmore ir Candice Night, kuri tapo grupės vokaliste ir daugelio dainų tekstų autore. Grupės idėją įkvėpė renesanso laikų muzika.
Prano Vaičaičio sodyba-muziejus
Ant gyvenamojo namo įtaisyta atminimo lenta su įrašu Šioje sodyboje 1876–1901 gyveno poetas Pranas Vaičaitis. Sodyboje minimi poeto jubiliejai, vyksta kiti renginiai.
Blackmore's Night
Istorija
Britas Ritchie Blackmore ir amerikietė Candice Night susipažino 1989 m., kai R. Blackmore dar grojo Deep Purple. C. Night tuo metu dirbo vietinėje Niujorko roko muzikos stotyje. Pirma jie tapo pora gyvenime, tik vėliau - scenoje.
Prano Vaičaičio sodyba-muziejus
Istorija
P. Vaičaitis gimė Santakuose prie Sintautų. Į da­bar­ti­nę so­dy­bos vie­tą jo tė­vai per­si­kė­lė iki 1880 m., kai kai­mas bu­vo su­skirs­ty­tas į vien­kie­mius. Pra­nu­i tuo­met bu­vo ket­ve­ri. Poeto tėviškėje Sintautuose, dab. Ežero g. 1, autentiškų pastatų nelikę. Apie 1911-1912 m. buvo pastatytas naujas, raudonų plytų namas. Senoji troba nugriauta, klėtis sudegė per Antrąjį pasaulinį karą. 1945 m. sovietų valdžia iškėlė sodybos šeimininkus Vaičaičius ir čia įkūrė NKVD. 1950 m. sodyboje veikė Mašinų ir traktorių stoties kontora. Kolūkmečiu namas buvo virtęs daugiabučiu. 1993 m. sodyba grąžinta teisėtiems savininkams.
Blackmore's Night
Istorija
R. Blackmore išėjo iš Deep Purple 1993 m., vėliau, 1995 m. su grupe Rainbow (kurios įkūrėjas irgi pats R. Blackmore) įrašė albumą "Stranger in Us All". Prie albumo įrašų prisidėjo ir C. Night kaip vokalistė bei kai kurių dainų autorė. Tada Blackmore'ui ir kilo idėja įkurti renesanso muzikos projektą ir pateikti jį šiuolaikinei publikai. 1997 m. Blackmore'as oficialiai paskelbė apie naują projektą, kurį pavadino jų pavardžių deriniu - Blackmore's Night.
Prano Vaičaičio sodyba-muziejus
Istorija
Tėviškės sodybos vietoje 1965 m. pastatytas betoninis, memorialinis paminklas (jame esantis įrašas nėra tikslus). 1995 m. Vaičaičių giminės iniciatyva name įrengtas poeto memorialinis kambarys. 1996 m. sodybos kieme iškilo medinė skulptūra (aut. Kęstutis Krasauskas).
Blackmore's Night
Istorija
Debiutinis grupės albumas "Shadow of the Moon" sulaukė didelio susidomėjimo, ypač Europoje. Į vėlesnius albumus, ypač "Fires at Midnight" buvo įtraukta ir elektrinės gitaros skambesio, kas priartino grupės kūryba prie folkroko žanro. Pirmajame albume įrašiusi tik vokalinę partiją, Candice Night ėmė mokytis groti įvairiais renesanso laikų instrumentais. Vėlesniuose albumuose ji ne tik dainuoja, bet ir labai aktyviai prisideda prie instrumentalo.
Grupė dažnai dalyvauja renesanso muzikos festivaliuose bei pavieniuose renginiuose, kurie vyksta tinkamos atmosferos vietose (pvz., turas po Europos pilis). Blackmore's Night pasisekimas įkvėpė ir kitus groti tokio stiliaus muziką. Grupės Renaissance Night ir Morning Star - jų pasekėjai.
Diskografija
Albumai:
DVD įrašai:
Žaislinė spyruoklė
Žaislinė spyruoklė – spyruoklės formos žaislas, kurio centrinė ašis yra itin elastinga. Ši savybė lemia tai, kad paleidus spyruoklę nuo laiptų, šioji gali pati „nulipti“ iki pat apačios. Žaislas taip pat gali būti spyruokliuojamas nuo vienos ant kitos rankos. Pradėta gaminti iš metalo, vėliau ir iš plastmasės.
Gang of Four
Grupė savo dainose maišė pankroko, fano bei new wave elementus ir yra laikoma viena įtakingiausių post-punk grupių.
Raudonikiai (Alytus)
Istorija
Iki 1925 m. žemės reformos Raudonikių vietoje buvo Rutkos dvaras. 1925 m. gyvenvietė pavadinta Raudonikiais.
Rusijos futbolo varžybos 1997–1998 m.
Rusijos futbolo varžybos 1997–1998 m.
Finalo rungtynės
Maskvos „Sparatak“ finale nugalėjo varžovus 1-0 ir iškovojo šalies futbolo taurę. -
Gang of Four
Grupės nariai
Dabartiniai nariai
Buvę nariai
Rūdaičių kapinynas
Kapinyne rasti 65 griautiniai ir 3 degintiniai kapai bei 1 žirgo kapas. Griautiniai kapai (60 iš 65), datuojami II–VII a., apjuosti akmenų juostomis. Mirusieji palaidoti tiek karstuose, tiek be jų, keturkampėse duobėse. Kiti kapai datuojami IX–XIII a. Rasta įvairių įkapių: ginklų (ietigaliai, skydai, įmoviniai kirviai), įrankių (verpstukai, akmeniniai galąstuvai, adatos, geležiniai dalgiai, ylos, peiliai), žalvarinių ir sidabrinių papuošalų, tošinių dėžučių, molinių puodelių, varinių romėniškų monetų.
Rūdaičių I kapinynas kasinėtas nuo 1926–1928 m. (rasti II–III a. radiniai neišliko). Vėliau, 1940 m., 640 m² plotą tyrinėjo Prano Baleniūno vadovaujami Kauno kultūros muziejaus archeologai. Rūdaičių kapinyno radiniai (~370 artefaktų) saugomi Kauno istorijos bei Kretingos kraštotyros muziejuose.
Žaislinė spyruoklė
Žaislinės spyruoklės diena švenčiama rugpjūčio 30 d.
Istorija
1943 m. žaislą sukūrė amerikietis inžinierius iš Filadelfijos Richard James. 1945 m. lapkričio 27 d. prasidėjus pirmiesiems pardavimams, 400 spyruoklių buvo išparduota per 90 minučių. 1946 m. žaislas pristatytas Amerikos žaislų mugėje, jo populiarumas vis augo. 1958 m. pradėti gaminti ir kitokie spyruokliniai žaislai – šuneliai ir traukiniai. 1995 m. išleidus V. Disnėjaus filmuką „Žaislų istorija“, žaislas vėl išpopuliarėjo.
Kervių apylinkė
Kervių apylinkė – Lietuvos TSR administracinis-teritorinis vienetas šiaurės vakarų Lietuvoje.
Adlivunas
Adlivunas (Adlivun – 'Tie, kurie po mumis') – požemio pasaulis inuitų mitologijoje. Įsivaizduota, kad į jį po mirties patenka visi tie, kurie nepaklūsta Sednai.
Tikėta, kad žudikai čia lieka amžinai, tačiau kiti po kurio laiko gali patekti į Adliparmiut. Pastaroji vieta įsivaizduota esanti dar tamsesnė ir nuošalesnė nei Adlivunas, tačiau šios buveinės gyventojai galį medžioti pernelyg netrikdomi.
Jordanijos geografija
thumb|250px|Jordanijos topografinis žemėlapis Jordanijos geografija – Jordanijos gamtinių sąlygų aprašymas.
Padėtis
Jordanija yra Artimuosiuose Rytuose arba Vakarų Azijoje. Šalies sausumos sienų ilgis – 1744 km. Ribojasi su Iraku (179 km), Izraeliu (307 km), Saudo Arabija (731 km), Sirija (379 km), Vakarų Krantu (148 km). Pietuose turi nedidelį priėjimą prie Raudonosios jūros (Akabos įlankos) – pakrantės ilgis 26 km.
thumb|left|250px|Džebel Ramo masyvas
Paviršius
Didžiąją Jordanijos dalį užima plokščiakalnis, kuris aukštėja iš rytų į vakarus nuo 500 m iki 1000–1500 metrų (vidutinis aukštis – apie 700 m). Šalies vakariniu pakraščiu iš šiaurės į pietus ištįsusi Ghoro tektoninė įduba – Rytų Afrikos lūžių zonos šiaurinis tęsinys. Joje telkšo Negyvoji jūra (Jordanijai priklauso 50 km jos pakrantės). Tarp Negyvosios jūros ir Akabos įlankos driekiasi sausas slėnis – Vadi al Araba (pietinė Ghoro dalis), o į šiaurę nuo Negyvosios jūros – Jordano slėnis, kuriuo teka Jordano upė.
thumb|240px|[[Vadi Mudžibas]] thumb|240px|Dykuma Vadi Rume thumb|240px|Paukščiai Azrako šlapynėje Įdubos rytinį pakraštį sudaro vadžių suskaidyti kalnų masyvai: Džebel aš Šaras (didžiausias aukštis 1854 m; Džebel Um ad Damis), Džebel al Batra (1555 m), Džebel Ajunas (1247 m). Jordanijos šiaurės rytuose – Sirijos dykumos dalis, pietuose – Pietų dykuma; jose yra pavienių kalnų (Džebel al Haradas, 1274 m), lavos plynaukščių (Harat ar Rudžaila, 1047 metrai). Žemiausia šalies vieta (-408 m) yra Negyvosios jūros pakrantėje.
Klimatas
Jordanijoje vyrauja subtropinis sausas Viduržemio jūros tipo klimatas. Sausio mėnesio temperatūra 8–14 °C, liepos 24–30 °C (Ghoro įduboje ir Jordanijos pietuose temperatūra pakyla iki 50 °C). Didesnėje šalies teritorijos dalyje kritulių iškrinta iki 50 mm, tik šiaurės vakaruose – iki 620 mm per metus; daugiausia kritulių iškrinta lapkritį–kovą. Nuo vasario iki gegužės kai kada pučia sausas karštas vėjas samumas. Žiemą šalnos būdingos visoje šalyje, išskyrus Ghoro įdubą, o kalnuose kartais iškrinta sniegas.
Hidrografija
Dėl sausringo klimato upių tinklas labai retas. Svarbiausia upė – vakarine siena tekantis Jordanas. Didesni jo intakai – Jarmukas ir Zarka. Be to, į Negyvąją jūrą teka Vadi Mudžibas, Hasa. Gausu vadžių (Vadi Rumas, Vadi al Araba ir kt.). Yra išdžiūstančių ežerų, druskynių. Sudaryta užtvankų.
Dirvožemiai
Didesnėje Jordanijos teritorijos dalyje labai akmeningi dirvožemiai – kalciažemiai ir kalkžemiai, Jordano slėnyje – salpžemiai, Kaal Džafro ežero apylinkėse – druskožemiai.
Gyvoji gamta
Didesnę šalies dalį užima pusdykumės ir dykumos. Vakaruose auga subtropiniai krūmynai, finikų giraitės, kalnuose, upių pakrantėse yra nedidelių miškų (miškingumas – 0,9 % 2005 m.)
XXI a. pr. Jordanijoje buvo 9 gamtos rezervatai (didžiausias – Danos biosferos rezervatas, 308 km²), 2 Ramsaro konvencijos saugomos šlapynės (Azrako šlapynių draustinis, Fifos gamtinis rezervatas). Vadi Rumas saugomas kaip gamtinis UNESCO pasaulio paveldo objektas.
Večių apylinkė
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Lenkimų valsčiuje, 1950 m. priskirta naujam Skuodo rajonui. Panaikinta 1954 m. gegužės 25 d. prijungiant prie Lenkimų apylinkės.
2024 m. Europos dailiojo čiuožimo čempionatas
2023 m. Europos dailiojo čiuožimo čempionatas – Tarptautinės čiuožimo federacijos organizuojamas geriausių Europos dailiojo čiuožimo atletų čempionatas, kuris vyks sausio 8 d. – sausio 14 d. Lietuvoje.
Miesto rinkimai
2021 m. ISU sulaukė paraiškų iš 6 miestų 2024 m. čempionatui surengti: Budapeštas, Bratislava, Ostrava, Zagrebas, Minskas ir Sofija. Galiausiai čempionatas patikėtas Budapeštui.
2023 m. Vengrija patvirtino jog atsisako teisės rengti čempionatą dėl finansinių keblumų. ISU sulaukė trijų paraiškų naujo organizatoriaus rinkime iš Sofijos, Varšuvos ir Kauno. 2023 m. birželio 12 d. Lietuvos čiuožimo federacija patvirtino jog teisė organizuoti 2024 m. čempionatą patikėta Kaunui.
Dalyvių skaičius rungtyse
Kiekviena valstybė gali deleguoti po vieną čiuožėją ar porą jeigu jie įvykdė minimalių technikos taškų reikalavimą. Šalys gali deleguoti daugiau nei vieną atstovą rungtyje jeigu jie surinko atitinkamą komandinių taškų skaičių 2023 m. Europos dailiojo čiuožimo čempionate
Raudonka
Raudonka – viensėdis Širvintų rajono savivaldybėje, 4 km nuo Gelvonų. Stūkso Raudonkos piliakalnis.
Jeronimas Krišpinas-Kiršenšteinas
Jeronimas Krišpinas-Kiršenšteinas (apie 1622–1681) – LDK valstybinis veikėjas, karaliaus rūmininkas, Pajūrio tijūnas (nuo 1639), Kauno maršalka (nuo 1656), Lietuvos didysis prievaizas (1658–1663), Lietuvos didysis iždininkas (1663–1676), Šerešovo seniūnas.
Biografija
Karaliaus rūmininko Kristupo (Krišpino) Kiršenšteino ir Onos Šemetaitės, Smolenso kašteliono Vaclovo Šemetos dukters sūnus.
Lenkijos karaliaus Vladislovo IV Vazos rūmininkas, Pajūrio tijūnas (nuo 1639), Kauno maršalka (nuo 1656), LDK prievaizas (1658–1663), Lietuvos didysis iždininkas (1663–1676).
Poručiko laipsnyje dalyvavo mūšiuose su sukilusiais kazokais. ATR-Maskvos (1654—1667) kare vadovavo Žemaitijos bajorų pulkui. Vadovaujant Lietuvos didžiajam etmonui Jonušui Radvilai dalyvavo kovose už Mogiliovą 1655 metais.
Pasisakė prieš Kėdainių unijos su Švedija sudarymą 1655 metais ir švedų buvo areštuotas. Vėliau kovėsi už Žemaitijos išlaisvinimą nuo švedų okupantų.
Šeima ir vaikai
Žmona – Ona Mlockaitė, Oršos seniūno Andriaus Mlockio duktė, nuo santuokos su kuria turėjo penkis sūnus ir šešias dukteris:
Žemytės apylinkė
Žemytės apylinkė – Lietuvos TSR administracinis-teritorinis vienetas šiaurės vakarų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Lenkimų valsčiuje, 1950 m. priskirta naujam Skuodo rajonui. Panaikinta 1954 m. gegužės 25 d. prijungiant prie Lenkimų apylinkės.
Buriavimas 1928 m. vasaros olimpinėse žaidynėse
Buriavimas 1928 m. vasaros olimpinėse žaidynėse vyko šeštą kartą olimpinių žaidynių istorijoje. Norvegijos rinktinė pelnė daugiausiai medalių.
Ensainas
Etimologija
'tam tikra vėliava; karininkas vėliavnešys; toks karininko laipsnis', kilęs iš vid. 'ženklas, vėliava, simbolis', šis iš anglų-, iš 'insignijos, vėliavos, ženklai'
Pradžioje ensainai buvo pėstininkų pulkų karininkai, nešę vėliavas. Tuo šie karininkai primena Lenkijos kariuomenės chorunžius, Rusijos ir kai kurių kitų slavų valstybių kariuomenių praporščikus, nes visi jie anksčiau reiškė karininkus-vėliavininkus. Pradžioje tai buvo pareigos, vėliau tapo kariniais laipsniais.
JAV
thumb|right|100px|JAV karinio jūrų laivyno ensaino atskyrio ženklai JAV armijoje ensaino ir korneto laipsniai buvo panaikinti 1800 m.
JAV kariniame jūrų laivyne ensaino laipsnis 1862 m. pakeitė laikinąjį passed midshipman ('išlaikiusio mičmano' – mičmano, kuri išlaikė leitenanto egzaminą, bet laipsnį gaus tik atsiradus laisvoms pareigoms).
Ensainas yra jauniausias karininko laipsnis JAV kariniame jūrų laivyne, JAV Pakrančių apsaugoje, Nacionalinės vandenynų ir atmosferos administracijos korpuse ir Viešosios sveikatos tarnybos korpuse. Jis atitinka JAV armijos, karinių oro pajėgų, jūrų pėstininkų antrąjį leitenantą (leitenantą Lietuvos kariuomenėje).
Už ensainą viena pakopa vyresnis yra jaunesniojo leitenanto (lieutenant junior grade) laipsnis, atitinkantis JAV armijos pirmąjį leitenantą (vyresnįjį leitenantą Lietuvos kariuomenėje).
Ensainų apykaklės atskyrio ženklas yra vienas auksinis strypelis, dėl ko ensainai turi pravardę butterbars 'sviesto plytelės', kuria vadina ir armijos, aviacijos ar jūrų pėstininkų antruosius leitenantus.
Prancūzija ir Kanada
Senojoje Prancūzijoje ensainai (enseigne) buvo pėstininkų pulkų vėliavos. Vėliau šiuo pavadinimu ėmė vadinti karininkus vėliavnešius. XVIII a. pabaigoje šiuos karininkus pervadino į subleitenantus (sous-lieutenant).
Kariniame jūrų laivyne buvo laipsnis laivo ensainas (enseigne de vaisseau), kuris buvo pirmasis karininko laipsnis laivyne. Šis laipsnis XVIII a. pabaigoje kurį laiką vadinosi laivo subleitenantas (sous-lieutenant de vaisseau), bet netrukus buvo grąžintas senasis laipsnio pavadinimas.
Taip pat naudojamas terminas enseigne de marine ('jūrų ensainas'), bet jis nėra oficialus laipsnio pavadinimas.
Kanadoje naudojami du terminai prancūzų kalba:
Asmenybės bruožų teorija
Psichologijoje asmenybės bruožų teorija (dar vadinama dispozicinė teorija) – tai žmogaus asmenybės tyrimo prieiga. Asmenybės bruožų teoretikus iš esmės domina bruožų – būdingų elgesio, mąstysenos ir emocijų modelių, matavimas. Remiantis šia teorine perspektyva, asmenybės bruožai laikui bėgant išlieka santykinai stabilūs, yra individualūs (pvz., kai kurie žmonės mėgsta bendrauti, o kiti yra gana drovūs) ir daro įtaką asmens elgesiui. Asmenybės bruožai skiriasi nuo žmogaus būsenų, kurios yra laikinos.
Ensainas
Naujoji Zelandija
Karališkajame Naujosios Zelandijos karo laivyne yra ensaino (ensign) laipsnis, atitinkantis armijos leitenantą ( 'antrasis leitenantas'). Šio laipsnio buvimas labiau atitinka ne britaniškąją, o amerikietiškąją tradiciją,
Asmenybės bruožų teorija
Kai kuriose teorijose bruožai yra kažkas, ką žmogus turi ar neturi, tačiau daugelis mokslininkų sutinka, kad bruožai yra dimensijos, tokios kaip ekstraverija-introversija. Kiekvienas įvertintas asmuo atsiduria tam tikroje dimensijos skalės vietoje.
Ensainas
Didžioji Britanija
Ensainas buvo žemiausias karininko laipsnis D. Britanijos pėstininkų pulkuose, bet 1871 m. buvo pakeistas į antrasis leitenantas. Šie karininkai esant reikalui nešdavo pulko vėliavą.
Nuorodos
Vaandrig
Asmenybės bruožų teorija
Istorija
Vienas iš pirmųjų asmenybės bruožų tyrinėjimo pradininkų buvo Gordon Allport, kuris bruožus vadino dispozicijomis. Jo požiūriu, svarbiausieji (cardinal) asmenybės bruožai, kurie dominuoja ir apibrėžia žmogaus elgesį, pvz., žmogų valdančios aistros/manijos, tokios kaip pinigų, garbės ir pan. poreikis. Tuo tarpu centriniai (central) bruožai, tokie kaip dorumas, yra tokios charakteristikos, kurias tam tikru laipsniu turi kiekvienas žmogus. Galiausiai, antriniai (secondary) asmenybės bruožai, kurie yra pastebimi tik tam tikromis aplinkybėmis (tam tikri žmogaus pomėgiai, kuriuos žino tik artimi tam žmogui asmenys). Antriniai bruožai suteikia pilną sudėtingos žmogaus asmenybės vaizdą.
Vėliau buvo sukurtos kitos įvairios teorijos ir skalės:
Šiuo metu dvi populiariausios asmenybės bruožų prieigos yra šios:
Kazimieras Pranciškus Čarnkovskis
Kazimieras Pranciškus Čarnkovskis (g. 1613 arba 1617 Lenčica, m. 1656 Poznanė) – Lenkijos bajoras, Didžiosios Lenkijos vaivadijų pulkininkas, Poznanės kaštelionas.
MFA Žalgiris B
dešinėje|miniatiūra|400x400px|[[2018 m. LMFA I lyga|Pirmos lygos finale 2018 m. lapkričio 4 d.]] MFA „Žalgiris B“ – buvusi Lietuvos futbolo komanda iš Vilniaus. Žaidė LMFA Lietuvos Pirmoje lygoje. Buvo MFA Žalgiris Vilnius dublerių ekipa.
Istorija
Klubo užuomazgos yra 2013 metai, kai susibūrė Moterų futbolo akademijos komanda, kuri buvo pavadinta žymeniu „Žalgiris“.
Nuo 2013 m. klubas dalyvauja Moterų A lygos čempionate bei kituose LMFA organizuojamuose futbolo turnyruose.
Vėliau buvo suburta ir dublerių ekipa, kuri dalyvauja Lietuvos moterų futbolo Pirmojoje lygoje. 2015 m. MFA „Žalgiris“-„Ainiai“ užėmė antrą vietą, o 2016 m. MFA „Žalgiris-2“ užėmė trečią vietą.
2017 m. LMFA I lyga pirmenybėse komanda iškovojo nugalėtojų vardus.
2019 m. „bekių“ komanda nebuvo suformuota, nes pagrindinė komanda iškrito iš moterų A lygos ir žaidė Pirmoje lygoje.
2020 m. žalgiriečių B ekipa žaidė LMFA I lyga pirmenybėse ir per 14 rungtynių iškovojo visas 14 pergalių.
2021 m. dalyvavo LMFA I lyga. Pateko į finalinė etapą ir tapo pirmenybių nugalėtojomis.
Klubo pavadinimas, logotipas ir spalvos
Žalgiris, tai lietuviškas žodis, kurio reikšmė žalias miškas, o istorine prasme, reiškia Žalgirio mūšį.
Logotipas
Jame vaizduojamas kamuolys, ant jo puikuojasi MFA ŽALGIRIS užrašas, bei merginos su kamuoliu siluetas.
175px
Apranga
Ekipa žaidžia baltais marškinėliais, žaliais šortais bei baltomis kojinėmis.
Spalvinė gama
Žaidžia juodais šortais ir tamsiai žaliais marškinėliais.
Sudėtis
Atnaujinta: ''2020 m. lapkričio 6 d.''
Narvydžių apylinkė
Narvydžių apylinkė sovietmečiu buvo:
Paluknės apylinkė (Skuodas)
Paluknės apylinkė – Lietuvos TSR administracinis-teritorinis vienetas šiaurės vakarų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Lenkimų valsčiuje, 1950 m. priskirta naujam Skuodo rajonui. Panaikinta 1954 m. gegužės 25 d. prijungiant prie Lenkimų apylinkės ir Skuodo apylinkės.
Meištų kapinės
Meištų kapinės – Šakių rajone, Kudirkos Naumiestyje, P. Mašioto g. esančios civilinės kapinės. Ši miestelio dalis ribojasi su Meištų kaimu. Kapinėse ilsisi šiam kraštui ir visai Lietuvai reikšmingų žmonių palaikai.
Kapinėse stovi parapijos katalikų koplyčia ir koplyčia–mauzoliejus.
Narvydžių apylinkė (Skuodas)
Narvydžių apylinkė – Lietuvos TSR administracinis-teritorinis vienetas šiaurės vakarų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Skuodo valsčiuje, 1950 m. priskirta naujam Skuodo rajonui. Panaikinta 1954 m. gegužės 25 d. prijungiant prie Pakalniškių apylinkės.
Helisota
UAB „Helisota" – sraigtasparnių remonto ir techninio aptarnavimo bendrovė. „Helisota“ atlieka sraigtasparnių kapitalinio remonto, techninio aptarnavimo, modernizavimo darbus, tiekia aviacines detales, atlieka sraigtasparnių techninę priežiūrą ir aptarnavimą užsakovų bazėse. Bendradarbiauja su valstybinėmis ir privačiomis įmonėmis daugiau kaip 40 pasaulio šalių.
Istorija
1997 m. buvo įkurta „Helisota“.
2003 m. Lietuvos civilinės aviacijos administracija sertifikavo „Helisota“ kaip techninės priežiūros, remonto ir atnaujinimo organizaciją, galinčią prižiūrėti sraigtasparnius, jų dalis ir prietaisus.
2006 m. Mil Maskvos sraigtasparnių gamykla autorizavo „Helisota“ kaip atnaujinimo organizaciją, galinčią atlikti skirtingus atnaujinimo darbus MI tipo sraigtasparniams ir jų modifikacijoms.
2007 m. „Helisota“ buvo pripažinta „Robinson Helicopter Co.“ kaip techninės priežiūros centras Robinson R44 tipo sraigtasparniams.
2008 m. „Helisota“ buvo sertifikuota Lietuvos CAA kaip EASA Part 147 techninės priežiūros mokymų organizacija.
2011 m. „Helisota“ buvo apdovanota Tarptautinio aviacijos komiteto sertifikatu. Šis sertifikatas patvirtina, jog „Helisota“ atitinka Part 145 reguliacijas ir įmonė yra patvirtinama kaip sraigtasparnių techninės priežiūros ir atnaujinimo organizacija.
Aptarnaujami orlaiviai
Helisota aptarnauja šiuos orlaivius:
Sertifikatai
Helisotai priklauso sekantys sertifikatai:
Irendykas
Šiauriniuose šlaituose auga taiga, pietuose – stepės (daug kur išdirbtos). Sudaro Uralo ir Ujaus vandenskyrą. Kalnuose telkšo Talkaso ežeras.
Vabalių apylinkė
Vabalių apylinkė sovietmečiu buvo:
Pirdopas
Pirdopas – miestas pietvakarių Bulgarijoje, įsikūręs Zlaticos-Pirdopo slėnyje, tarp Stara Planina ir Sredna Gora kalnų grandinių. Įsikūręs 696 metrų virš jūros lygio. Miestas įsikurtas į pietus nuo Zlatica-Teteveno kalno. Zlatica yra 80 km į rytus nuo Sofijos.
Netoli miesto eina plentas Sofija–Karlovas–Burgasas, taip pat pagrindinė geležinkelio linija Sofija–Karlovas–Burgasas.
Nuo 1978 m. balandžio 1 d. iki 1991 m. rugpjūčio 31 d. Pirdopas ir Zlatica sudarė vieną miestą, tuo metu vadintą Srednogorie.
Puodkalių apylinkė
Puodkalių apylinkė (arba Puotkalių apylinkė) – Lietuvos TSR administracinis-teritorinis vienetas šiaurės vakarų Lietuvoje.
Panevėžio apskrities savivaldybės rūmai
Panevėžio apskrities savivaldybės rūmai – pastatas Panevėžyje, A. Jakšto g. 4, kultūros paveldo objektas (nuo 2010 m.). Pastatytas 1940 m. Panevėžio apskrities savivaldybei, šiuo metu pastate įsikūrusi Panevėžio rajono savivaldybės poliklinika.
Istorija
Panevėžio apskrities savivaldybė ilgai neturėjo savo veiklai pritaikyto pastato, veikė sename mediniame name tuometinės Panevėžio ligoninės kieme. XX a. ketvirtajame dešimtmetyje svarstyta savivaldybei pastatyti naujus rūmus, 1936 m. statyboms skirtos lėšos, tačiau dėl nesutarimų, kurioje miesto dalyje rūmus statyti, statybų pradžia užtruko. Pastatui numatyta vieta Respublikos ir P. Puzino gatvių kampe priešais Lietuvos banko rūmus gyventojams netiko – rūmus nutarta statyti arčiau Smėlynės gatvės, kur buvo patogesnis susisiekimas su miesto centru.
1938 m. pastato statybai nupirktas sklypas, 1938–1939 m. tuometinis Panevėžio apskrities inžinierius Petras Lelis parengė projektą. Pastato statyba patikėta darbų rangovei Gurvičiaus ir Judelevičiaus firmai, kaina siekė 400 tūkst. tuometinių litų. Statyba pradėta 1939 m., 1940 m. birželį dar tebevykdyti vidaus apdailos darbai. Pastate buvo numatyta įkurdinti ne tik apskrities administraciją, bet ir skirti patalpas gydytojams, policijos vadui, apskrities agronomui, žemės tvarkytojui, mokesčių inspekcijai, žemės ūkio rūmų technikui, įrengti butus sargui ir vairuotojui. Vidiniame kieme pastatyti garažai administracijos automobiliams.
Pagal pirminę paskirtį pastato beveik nespėta panaudoti – po Lietuvos sovietinės okupacijos pastate įsikūrė sovietinės įstaigos, o apskrities savivaldybė perkelta į Marijonų vienuolyną. 1941–1944 m. pastate veikė nacistinės Vokietijos Panevėžio apygardos komisaro Valterio Neumo komisariatas. 1950 m. į pastatą perkeltas Panevėžio rajono vykdomasis komitetas, 1977 m. jame atidaryta iki šiol tebeveikianti Panevėžio rajono poliklinika.
Architektūra
Rūmų architektūra pasižymi tarpukario Lietuvos administraciniams pastatams būdingomis modernizuotomis formomis su klasikinės architektūros elementais. Pastatas netaisyklingos „L” raidės plano, sudarytas iš dviejų stačiu kampu sujungtų dviaukščių korpusų su rūsiu. Korpusus jungia cilindro formos laiptinė kiemo pusėje. Iš Liepų alėjos ir A. Jakšto gatvės matomi pietrytinis ir pietvakarinis fasadai – griežtų ir monumentalių formų, su siaurais, ritmiškai išdėstytais langais, atskirtais skirtingų formų piliastrais. Abiejuose fasaduose išsikišę centriniai rizalitai: Liepų alėjos pusėje – vientisas ir masyvesnis, A. Jakšto gatvės pusėje – paįvairintas pagrindinį įėjimą žyminčiomis arkinėmis angomis su raktais ir puskolonėmis bei dekoratyviniais elementais ant sienų. Pastato viršutinė dalis paryškinta išsikišusiais profiliuotais karnizais. Rūmų stogas šlaitinis, su trikampiais stoglangiais.
Viktoras Karmonas
Viktoras Karmonas (g. 1945 m. balandžio 20 d. Dvilonių kaime, Švenčionių raj.) - Lietuvos pedagogas, ilgametis Radviliškio Vaižganto gimnazijos fizikos mokytojas ekspertas, kosminio modeliavimo treneris.
Biografija
1953–1957 m. mokėsi Dvilonių pradinėje mokykloje, 1957–1960 m. – Strūnaičio 7-metėje mokykloje, 1960–1963 m. – Švenčionėlių 1-ojoje vidurinėje mokykloje, 1963–1968 m. studijavo Vilniaus pedagoginio instituto Fizikos fakultete. miniatiūra|160px|left|V. Karmono muziejaus bukletas
Baigęs pedagoginį institutą, išvyko dirbti mokytoju į Radviliškį, kur nuo 1968 m. dėstė fiziką ir astronomiją. Nuo 1972 m. vadovavo Radviliškio rajono fizikos mokytojų metodiniam būreliui. Buvo moksleivių raketų modeliavimo būrelio vadovas. Su moksleiviais – raketų modeliuotojais – daugelį metų buvo respublikinių ir užsienio varžybų nugalėtojas, prizininkas. Pedagogo auklėtiniai sudarė Lietuvos rinktinės, atstovavusios buvusios Tarybų Sąjungos, vėliau kitų užsienio šalių čempionatuose, branduolį.
Rick Rubin
Frederick Jay „Rick“ Rubin (g. 1963 m. balandžio 10 d.) – amerikiečių įrašų prodiuseris bei buvęs „Columbia Records“ prezidentas. Kartu su Russell Simmons įkūrė „Def Jam Records“, taip pat įkūrė „American Records.“ Kartu su tokiomis grupėmis bei atlikėjais, kaip „Beastie Boys,“ LL Cool J, „Public Enemy“ bei „Run-D.M.C.“, Rubin išpopuliarino hiphopo muziką. Taip pat yra dirbęs su daugybe kitų grupių bei atlikėjų, tokių kaip Adele, „Linkin Park,“ „AC/DC,“ Kanye West, Johnny Cash, Justin Timberlake, „Metallica,“ „Red Hot Chili Peppers“ bei daugybe kitų.
Viktoras Karmonas
Biografija
Radviliškio Vaižganto progimnazijos patalpose 2017 m. buvo įkurtas Viktoro Karmono kosminio modeliavimo muziejus, kuriame sukaupta ekspozicija nuo 1995 m., kai pradėta dalyvauti Europos ir pasaulio čempionatuose.
Šeima
Žmona – Nijolė, biologijos mokytoja; sūnus - Audrius, fizikos mokytojas.
1917 m. Vokietijos gyventojų surašymas
1917 m. Vokietijos gyventojų surašymas vyko 1917 m. gruodžio 5 d. Kartais surašymo metais nurodomi 1918 m. Surašymo metu priskaičiuota 62,6 mln. gyventojų. Surašymas apėmė dabartinės Lietuvos teritoriją, kadangi I pasaulinio karo metu Vokietija buvo okupavusi Lietuvą.
Turkai (reikšmės)
Turkai gali reikšti:
Žmona
Oficiali žmona – moteris, kurios santuoka su vyru oficialiai užregistruota įstaigoje, kuriai suteikta teisė registruoti santuokas. Kai ši įstaiga pasaulietinė, santuoka yra civilinė santuoka. Dalyje šalių santuoka gali būti sudaryta bažnyčioje (bažnytinė santuoka).
Faktinė žmona (sugyventinė) – moteris, kuri gyvena kartu su vyru, kartu tvarko namų ūkį ir galbūt augina vaikus, tačiau jų santykiai nėra oficialiai užregistruoti.
Šiais laikais įvairiose valstybėse egzistuoja nemažai skirtingų santuokos formų, tad ir žmonos statusas teisiškai būna gana skirtingas. Buvimas žmona (sutuoktine) kelia tam tikras teisines pasekmes (įsipareigojimai vyrui, turimiems ar būsimiems vaikams ir pan.).
2017 m. Europos ralio čempionatas
'''2017 m. Europos ralio čempionatas''' buvo 65-asis Tarptautinės automobilių federacijos (FIA) rengiamas Europos ralio čempionatas. Lenktynininkas Kajetan Kajetanowicz laimėjo trečiąjį Europos čempiono titulą iš eilės.